## El Consell trasllada el seu suport a una transició democràtica i pacífica a Veneçuela

*** Susana Camarero fa una crida per a treballar per la “llibertat i la democràcia per a Veneçuela” i assenyala que l’objectiu “és garantir estabilitat, oportunitats i futur per a este país”
* La vicepresidenta primera exigix al Govern d’Espanya “claredat i fermesa en la defensa de la democràcia i dels veneçolans que fa anys que esperen justícia i futur”
* Una representació del Govern Valencià ha participat en la concentració convocada a València per la plataforma ‘España con VZLA – Hasta el final’**

La vicepresidenta primera i consellera de Vivenda, Ocupació, Joventut i Igualtat, Susana Camarero, ha traslladat el suport del Govern Valencià a “una transició democràtica i pacífica a Veneçuela, amb garanties, respecte als drets humans i alliberament dels presos polítics”.

Així s’ha expressat després d’assistir juntament amb altres representants del Consell a la concentració convocada hui a València per la plataforma ‘España con VZLA – Hasta el final’, integrada per col·lectius de veneçolans residents a Espanya.

En concret, juntament amb Camarero, han participat el vicepresident segon i conseller de Presidència, José Díez; el vicepresident tercer i conseller de Medi Ambient, Infraestructures, Territori i de la Recuperació, Vicente Martínez Mus; la consellera de Servicis Socials, Família i Infància, Elena Albalat; el conseller de Sanitat, Marciano Gómez, i el conseller d’Agricultura, Aigua, Ramaderia i Pesca, Miguel Barrachina.

La vicepresidenta primera del Consell ha indicat que “després d’anys d’opressió, pobresa i atacs a la població, els veneçolans van elegir en les urnes democràcia i llibertat, que també els va ser arrabassada, amb més atacs i repressió”.

De fet, des del Govern Valencià s’ha reiterat la defensa de la democràcia a Veneçuela, constituïda pels legítims guanyadors de les eleccions del 28 de juliol de 2024.

En esta línia, Camarero ha sol·licitat “responsabilitat” a tots els actors internacionals perquè l’objectiu siga treballar per la llibertat i la democràcia per a Veneçuela amb l’objectiu de garantir estabilitat, oportunitats i futur per a este país”, al mateix temps que es posa fi a anys de “castic col·lectiu i inestabilitat”.

La vicepresidenta primera també ha exigit al Govern d’Espanya “claredat i fermesa en la defensa de la democràcia i dels veneçolans que fa anys que esperen justícia i futur”.

Fecha: 04/01/2026